Diari Oficial de la Generalitat Valenciana


Sumari del DOGV 9877, del 25-06-2024 (2024/6069)

RESOLUCIÓ de 17 de juny de 2024, de la Vicepresidència Segona i Conselleria de Serveis Socials, Igualtat i Habitatge, per la qual es concedixen les ajudes per a la realització d'estades vacacionals per a persones amb discapacitat convocades per a l'exercici 2024, i se'ls dona publicitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9877

Data del DOGV
:   25-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6069


Data del document
:   17-06-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * benestar social
    * indústria hotelera
    * ajuda als discapacitats

RESOLUCIÓ de 17 de juny de 2024, de la Vicepresidència Segona i Conselleria de Serveis Socials, Igualtat i Habitatge, per la qual es concedixen les ajudes per a la realització d'estades vacacionals per a persones amb discapacitat convocades per a l'exercici 2024, i se'ls dona publicitat. [2024/6069]  
Vistes les sol·licituds d'ajuda presentades per a la realització d'estades vacacionals per a persones amb discapacitat, resulten els següents  
  
  
Antecedents de fet  
  
Primer. D'acord amb la convocatòria pública establida conformement a l'Orde 4/2017, de 6 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores del programa d'ajudes per a la realització d'estades vacacionals per a persones amb diversitat funcional (DOGV 8083, 13.07.2017) i la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Vivenda, per la qual es convoquen per a l'exercici 2024 les ajudes per a la realització d'estades vacacionals per a persones amb discapacitat (DOGV 9767, 16.01.2024), s'han presentat 79 sol·licituds de subvenció amb esta finalitat.  
  
Segon. A la vista dels informes de les comissions tècniques instructores i la llista ordenada de sol·licitants amb la seua puntuació, la comissió d'avaluació ha elaborat la proposta de resolució de subvenció a organitzacions o entitats privades sense ànim de lucre que desenvolupen estades vacacionals per a persones amb discapacitat.  
Tercer. Esta proposta s'efectua d'acord amb els requisits, els criteris de valoració de les sol·licituds i els criteris de determinació de la subvenció, que establix l'Orde 4/2017, de 6 de juliol, i la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge.  
Quart. Les entitats han aportat una declaració responsable en què expressen el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'Administració en el sentit que s'han complit o que no en té.  
  
Fonaments de dret  
  
I. És competent per a resoldre este procediment la Direcció General de les Persones amb Discapacitat, d'acord amb l'article 14.1 de l'Orde 4/2017, de 6 de juliol, i l'apartat sext, punt 3, de la Resolució de 29 de desembre de 2023, de la Vicepresidència i Conselleria d'Igualtat i Polítiques Inclusives.  
II. El règim jurídic aplicable a la subvenció objecte d'esta resolució és el contingut en els preceptes declarats bàsics de la Llei 38/2003, de 17 de novembre, juntament amb els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com el que s'establix en la Llei 3/2019, de 18 de febrer, de la Generalitat, de serveis socials inclusius de la Comunitat Valenciana; en la Llei 11/2003, de 10 d'abril, de la Generalitat, sobre l'Estatut de les persones amb discapacitat, i en l'Orde 4/2017, de 6 de juliol, de la Vicepresidència i Conselleria d'Igualtat i Polítiques Inclusives.  
III. Esta subvenció es concedix a l'empara del que es disposa en els articles 5 i 12 de l'Orde 4/2017, de 6 de juliol i en la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge.  
IV. El pagament i la justificació de la subvenció que es concedix es farà d'acord amb el que s'establix en l'article 44.1.c.2n de la Llei 8/2023, de 27 de desembre, de pressupostos de la Generalitat per a l'exercici 2024, i en els articles 19 i 20 de l'Orde 4/2017, de 6 de juliol, i en els apartats dècim i onzé de la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge.  
Vistos els preceptes legals esmentats, i altres d'aplicació general i pertinent, resolc:  
  
Primer  
Concedir les subvencions per a la realització d'estades vacacionals per a persones amb discapacitat convocades per a l'exercici 2024 a les organitzacions o entitats privades sense ànim de lucre que figuren en l'annex I d'esta resolució i pels imports que en este annex s'indiquen.  
  
  
Segon  
Aprovar i disposar el gasto a favor dels beneficiaris i pels imports que es detallen en l'annex I de la present resolució, amb càrrec a la línia de subvenció i l'aplicació pressupostària que es detallen en este (expedient comptable a gastos/2024/8768726161).  
  
Tercer  
Denegar les subvencions a les organitzacions o entitats privades sense ànim de lucre que figuren en l'annex II de la present resolució, pels motius que s'hi indiquen.  
  
Quart  
En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, que li corresponen com a entitat pública, i de l'article 18 de la Llei general de subvencions, els subjectes beneficiaris de la subvenció han de complir les obligacions de transparència següents:  
Les entitats privades beneficiàries de la subvenció hauran de complir les obligacions de publicitat activa que recull el capítol II del títol I de la Llei 19/2013, de 9 de desembre, quan:  
a) Perceben, durant el període d'un any, ajudes o subvencions públiques en una quantia superior a 100.000 euros.  
b) Perceben, durant el període d'un any natural, ajudes o subvencions de les entitats públiques de la Comunitat Valenciana arreplegades en l'article 3 de la Llei 1/2022 en una quantia superior a 50.000 euros.  
c) Les ajudes o les subvencions percebudes representen almenys el 40 % del total dels ingressos anuals, sempre que arriben, com a mínim, a la quantitat de 5.000 euros.  
En particular, s'han de publicar, en els termes que preveuen els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'esta. La publicació es farà a través de la pàgina web de l'entitat, o bé a través de la plataforma TEP - Transparència entitats privades, de GVA Oberta, a la qual es pot accedir en  
gvaoberta.gva.es/va/tep.  
Esta informació s'ha de publicar a partir de l'any següent a aquell en què s'hagen superat els llindars establits i s'ha de mantindre publicada durant almenys quatre anys naturals.  
Sense perjuí de les obligacions previstes en els apartats anteriors, totes les entitats beneficiàries de subvencions han de donar la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es faça de l'activitat subvencionada.  
Totes les entitats beneficiàries de subvencions estan obligades a subministrar a l'entitat concedent, amb un requeriment previ, tota la informació que siga necessària perquè esta complisca les obligacions que preveu la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que este s'haja atés, l'òrgan que ha fet el requeriment podrà acordar, amb un advertiment i una audiència previs a l'interessat, la imposició de multes coercitives en els termes que preveu l'article 5 de la Llei 1/2022.  
Els nous conjunts de dades que es generen per la formalització i el desenvolupament de les subvencions que atorgue l'Administració de la Generalitat, s'han de disposar, sempre que siga possible, com a conjunt de dades obertes.  
  
Quint  
Esta subvenció es farà efectiva de conformitat amb el que es disposa en l'article 44.1.c 2n de la Llei 8/2023, de 27 de desembre, de pressupostos de la Generalitat per a l'exercici 2024, per al pagament de les subvencions destinades als servicis socials d'atenció primària i secundària, i s'anticiparà, una vegada concedida la subvenció, el 100 % del seu import.  
  
Sext  
De conformitat amb l'apartat onzé de la Resolució de 29 de desembre de 2023, el termini màxim de justificació de gastos de les estades vacacionals serà de tres mesos des de la data de finalització d'estes i, en el cas de les estades vacacionals desenvolupades durant l'últim trimestre de 2024, abans del dia 31 de gener de 2025.  
En el cas de les estades vacacionals dutes a terme durant l'any 2024 i finalitzades abans de la publicació de la resolució de concessió, el termini de justificació serà de tres mesos des d'esta publicació.  
La justificació de la subvenció es farà a través de l'aplicació telemàtica establida a este efecte, mitjançant la presentació de la documentació necessària per a acreditar el gasto efectuat, exigida en l'apartat onzé de la Resolució de 29 de desembre de 2023, de la Vicepresidència i Conselleria d'Igualtat i Polítiques Inclusives.  
  
Sèptim  
El pagament de la subvenció estarà condicionat al compliment per part de l'entitat subvencionada de les obligacions establides en l'Orde 4/2017, de 6 de juliol, de la Vicepresidència Segona i Conselleria de Serveis Socials, Igualtat i Habitatge.  
  
Octau  
L'incompliment del termini màxim de justificació de les subvencions podrà donar lloc al desistiment sense efectes de l'ajuda, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció, per incompliment de les obligacions i dels requisits que s'establixen en esta orde, així com en els supòsits de causes de reintegrament que establix l'article 37 de la Llei 38/2003, de 17 de novembre, general de subvencions, sense perjuí de les infraccions i sancions que establix esta llei.  
  
Nové  
Ordenar la publicació d'esta resolució de concessió i denegació de subvencions en el Diari Oficial de la Generalitat Valenciana (DOGV)  
  
  
Contra esta resolució, que posa fi a la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la notificació, d'acord amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant de la vicepresidenta i la Conselleria de Serveis Socials, Igualtat i Habitatge, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que se'n puga interposar qualsevol altre que es considere oportú.  
  
València, 17 de maig de 2024.- La directora general de Persones amb Discapacitat, (p. d. Orde 4/2017; DOGV 8083, 13.07.2017): Bárbara Congost Mirón.